Viatca (flumen)
Vide etiam paginam discretivam: Viatca. Viatca (Russice Вятка, in lingua Mari pratensi Виче, Mari montana Вичӹ, Udmurtice Ватка́, Tatarice Нократ) est flumen in Russia Europaea, 1314 chiliometra longum, Camae accola secundus a maximo (post Album). In elevatione Kamensi Superiore Udmurtiae oritur, per planitiem regionis Kirovensis ad septentrionem, post ad occidentem et meridiem, post ad meridiem et orientem fluit et in Tatarstania in Camam influit. Orlovia et Cotelniza urbes et Kirov regionis caput in ripis Viatcae sitae sunt necnon Malmisa haud longe ab ea.